钦定古今图书集成/方舆汇编/职方典/第1353卷 > 《高要县志》
## 钦定古今图书集成/方舆汇编/职方典/第1353卷 > 《高要县志》

旧察院　原在分守道西，旧为分巡岭西道。明弘治十年，副使胡富创建。隆庆四年，佥事罗向辰徙于旧分守道，遂以此为察院。

皇清顺治十三年，总兵侯袭爵，驻札肇府，改为总兵。

署康熙元年，副总兵韦进忠协镇肇府，改为城守署。

旧分守道　在旧分巡道东，即斗南书院。明隆庆四年，改建，今废。

旧监军道　在明察院署西，即旧分巡岭西道。明万历初，佥事李材复买民地益之，建“端溪书院。” 后为“聚乐亭” ，翼以号舍，聚诸生肄业其中。明督府殷正茂改为“监军道。” 今废。

旧西察院　在西城外，今为民居。

旧清军馆　在南城内。明成化间，同知张吉建。正德间，同知白鸾重修。嘉靖二十年，同知赵重建，今为民居。

旧理刑馆　在府署南旧集邮馆地。明弘治十年，推官尹颂建，后废为民居。正德间，推官覃伟复其地，又圮。嘉靖三十年，知府彭参改建“会通铺” ，馀地列肆，与民居之。

旧督储馆　在仓内。明嘉靖四十年，通判刘用章建。今为房舍。